Lucien Bouchard

Lucien BOUCHARD [lysjɛ̃ buʃaʁ] (naskita la 22-an de decembro 1938, en Saint-Cœur-de-Marie (nun parto de Alma), Kebekio) estas kanada politikisto, diplomato kaj advokato. 

 Politiko 
De 1985 ĝis 1988, li estis la ambasadoro de Kanado en Francio kaj poste funkciis kiel Ministro pri la Medio en la progresema-konservativa federacia registaro de Brian Mulroney. Seniluziigita de la malsukceso de konstitucia reformo, kiu donus al la provinco Kebekio pli grandan aŭtonomecon, li forlasis la registaron, fondis la separisman federacian partion Bloc Québécois kaj fariĝis ĝia unua prezidanto, kaj sekve gvidanto de la Oficiala Opozicio en la parlamento de Kanado de 1993 ĝis 1996. 
En 1995, li gvidis la "Jes" kampanjon por la referendumo pri sendependeco, kiu mallarĝe malsukcesis kun 50.58% de la voĉoj kontraŭ ĝi. Li poste eniris provincan politikon kaj funkciis kiel Ĉefministro de Kebekio de la 29-a de januaro 1996 ĝis la 8-a de marto 2001. Dum ĉi tiu tempo li ankaŭ estis prezidanto de la Parti Québécois.

Kiel ĉefministro, li decidis, ke okazigi alian referendumon pri sendependeco estas ekonomie kaj politike nefarebla, kio altiris kritikon de radikaluloj. Li enfokusigis siajn klopodojn al la rekonstruo de la ekonomio de Kebekio, kiu estis en malkresko post la malkaŝe kejnesaj politikoj de pluraj antaŭaj registaroj. Bouchard klopodis atingi ekvilibran buĝeton, kion li atingis jam en 1999. Lia foriro de la principoj de aktiva separismo gajnis al li multajn kontraŭulojn ene de la radikala alo de la partio, kio kondukis al lia emeritiĝo de politiko en 2001. 

 Referencoj 

 Eksteraj ligiloj 

kategorio:Politiko de Kebekio
Kategorio:Kanadaj katolikoj
Kategorio:Komandoroj de la Honora Legio
Kategorio:Membroj de la Privata Konsilio de la Reĝino (Kanado)
Kategorio:Federaciaj deputitoj de Kebekio
Kategorio:Ĉefministroj de Kebekio